CELEX: 62020TN0681
Language: hu
Date: 2020-11-13 00:00:00
Title: T-681/20. sz. ügy: 2020. november 13-án benyújtott kereset – OC kontra EKSZ

2021.1.18.   
            
            
               HU
            
            
               Az Európai Unió Hivatalos Lapja
            
            
               C 19/65
            
         
      2020. november 13-án benyújtott kereset – OC kontra EKSZ
      (T-681/20. sz. ügy)
      (2021/C 19/70)
      Az eljárás nyelve: francia
      
         Felek
      
      
         Felperes: OC (képviselők: L. Levi és A. Champetier ügyvédek)
      
         Alperes: Európai Külügyi Szolgálat
      
         Kérelmek
      
      A felperes azt kéri, hogy a Törvényszék:
      
                  —
               
               
                  nyilvánítsa a jelen keresetet elfogadhatónak és megalapozottnak;
                  következésképpen
               
            
                  —
               
               
                  semmisítse meg a 2020. január 27-i határozatot annyiban, amennyiben az elutasítja a felperes 2019. szeptember 27-i kártérítési kérelmét;
               
            
                  —
               
               
                  amennyiben szükséges, semmisítse meg a 2020. augusztus 4-i határozatot annyiban, amennyiben az elutasítja a felperes 2020. április 17-i panaszát;
               
            
                  —
               
               
                  kötelezze az alperest a felperest ért nem vagyoni és vagyoni kár megtérítésére, amely károk ex aequo et bono20 000 euróra, illetve 580 889 euróra becsülhetők;
               
            
                  —
               
               
                  kötelezze az alperest valamennyi költség viselésére.
               
            
         Jogalapok és fontosabb érvek
      
      Keresete alátámasztása érdekében a felperes három jogalapra hivatkozik.
      
                  1.
               
               
                  Az első jogalap az Európai Unió tisztviselőinek személyzeti szabályzata 22a. cikkének megsértésén, az EKSZ előlegszámla-kezelőinek feladatairól és felelősségéről szóló charta 3.3 cikkének megsértésén, az EKSZ pénzügyi ellenőrzésért felelős személyzetének szakmai szabályzata 3. cikkének megsértésén, valamint az Unió külügyi és biztonságpolitikai főképviselője PROC HR(2011)008 határozata 2. cikkének megsértésén alapul.
               
            
                  2.
               
               
                  A második jogalap a gondoskodási kötelezettség megsértésén alapul. A felperes e tekintetben többek között úgy véli, hogy úgy döntöttek az áthelyezéséről, hogy nem tartották tiszteletben az álláshelyek egyenértékűsége elvét, és hogy a jelen ügy körülményeire tekintettel az áthelyezését nem indokolta szolgálati érdek.
               
            
                  3.
               
               
                  A harmadik jogalap a meghallgatáshoz való jog és az indokolási kötelezettség megsértésén, valamint a személyes adatok védelmének és a magánélet tiszteletben tartásához való jognak a megsértésén alapul.